**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΗΛΕΚΤΡΙΚΗΣ ΠΟΛΥΘΡΟΝΑΣ – ΚΡΕΒΑΤΙ**

**ΓΙΑ ΤΟ ΟΦΘΑΛΜΟΛΟΓΙΚΟ ΤΜΗΜΑ**

1. Να είναι πλήρης, καινούργια, σύγχρονης τεχνολογίας κατάλληλη για διενέργεια μικροεπεμβάσεων.
2. Να φέρεται σε τροχήλατη βάση τεσσάρων αντιστατικών τροχών βαρέως τύπου, με κεντρικό μηχανισμό ακινητοποίησης τους (κεντρικό φρένο), εκατέρωθεν στα πίσω μέρη, περιστρεφόμενους περί τον κάθετο άξονά τους.
3. Να λειτουργεί με ρεύμα 220V.
4. Να έχει μονωμένο μετασχηματιστή και να τροφοδοτεί τα μοτέρ και το χειριστήριο με χαμηλή τάση, σύμφωνα με τα διεθνή STANDARD. Να διαθέτει γείωση.
5. Η πολυθρόνα να μπορεί να δέχεται ασθενείς μεγάλου σωματικού βάρους έως **150** κιλά τουλάχιστον.
6. Η πολυθρόνα να διαθέτει τουλάχιστον τέσσερεις κινητήρες με ενσύρματο χειριστήριο για ρύθμιση των κινήσεων.
7. Η κυρίως πολυθρόνα να έχει δυνατότητα πολλαπλών κινήσεων όπως:
* Ανεξάρτητη κίνηση των τριών τμημάτων της (πλάτη –κάθισμα –πόδια ).
* Να έχει ρύθμιση του ύψους.
* Να διαθέτει θέση trendelenburg, η οποία να γίνεται με άμεση επαναφορά με την χρήση ενός μόνου πλήκτρου.
* Να έχει τη δυνατότητα ρύθμισης σε οριζόντια θέση με σταθερότητα, ως χειρουργικό κρεβάτι.

Είναι απαραίτητο όλες οι κινήσεις να είναι ηλεκτρικές, με ανεξάρτητο μοτέρ για κάθε κίνηση και να γίνονται μέσω χειριστηρίου με ιδιαίτερο πλήκτρο αφής για κάθε επιλογή.

1. Να έχει πλήρως καλυμμένα τα μηχανικά και τα ηλεκτρικά μέρη (μοτέρ, έμβολα, καλώδια κ.λ.π.).
2. Οι διαστάσεις της πολυθρόνας να έχουν φάρδος 60-90 εκ. περίπου και μήκος 180-220εκ περίπου.
3. Να διαθέτει αφαιρούμενη ενσωματωμένη προέκταση (να αναφερθεί το μήκος) για την υποδοχή ασθενών μεγαλύτερου ύψους.
4. Να έχει στρώμα κατασκευασμένο από ειδικό αντιβακτηριδιακό, άκαυστο υλικό μεγάλης αντοχής και να έχει κατάλληλη ανθεκτική επένδυση για προστασία από φθορές. Να καθαρίζεται χωρίς πρόβλημα από όλα τα εγκεκριμένα απολυμαντικά και υγρά καθαρισμού, να είναι χωρίς πτυχώσεις, εσοχές και γαζιά ώστε να αποφεύγονται εστίες μικροβίων. Να αναφερθεί η δυνατότητα επιλογής σκούρου χρώματος και να κατατεθεί χρωματολόγιο με την προσφορά ώστε να γίνει επιλογή από το Οφθαλμολογικό Τμήμα.
5. Να διαθέτει ρυθμιζόμενο ενσωματωμένο μαξιλάρι κεφαλής και φαρδείς βραχίονες, με ειδική άρθρωση που να επιτρέπουν τη ρύθμισή τους σε πολλαπλές θέσεις (ύψος, κλίση, περιστροφή). H άρθρωση να σταθεροποιείται στην επιθυμητή θέση με εύχρηστο μηχανισμό.
6. Στην τιμή θα πρέπει να συμπεριλαμβάνεται και το κόστος συναρμολόγησης.
7. Να παρέχεται εγγύηση καλής λειτουργίας για τρία (3) έτη, κατά την οποία να παρέχεται δωρεάν υποστήριξη βλαβών και προβλεπόμενης συντήρησης (συμπεριλαμβανομένων των ανταλλακτικών) σύμφωνα με τις οδηγίες του κατασκευαστή και επάρκεια ανταλλακτικών για τουλάχιστον δέκα (10) έτη.
8. Να είναι κατασκευασμένη σύμφωνα με τις διεθνείς ευρωπαϊκές προδιαγραφές ασφαλείας και να διαθέτει σήμανση CE. Η προμηθεύτρια εταιρεία και ο κατασκευαστικός οίκος θα πρέπει απαραίτητα να διαθέτουν πιστοποίηση κατά ISO. (Να κατατεθούν τα απαραίτητα πιστοποιητικά).
9. Να κατατεθεί αναλυτικό φύλλο συμμόρφωσης προς τις ανωτέρω τεχνικές προδιαγραφές με αντίστοιχες παραπομπές στα επίσημα φυλλάδια του κατασκευαστικού οίκου (prospectus, product data, manual κλπ).

 Ο ΔΝΤΗΣ ΟΦΘ/ΚΗΣ Η Π.ΒΙ.Τ Ο Δ.Τ.Υ

 Π. ΜΠΟΥΡΝΑΣ Μ. ΚΟΥΡΕΛΗ Β. ΤΣΟΥΛΚΑΣ